CWT ออกหุ้นกู้ 150 ลบ.อายุ 3 เดือน ดบ.คงที่ 5% ต่อปี-ขาย PP
CWT ออกหุ้นกู้ 150 ล้านบาท อายุ 3 เดือน ดบ.คงที่ 5% ต่อปี,ขาย PP จำนวนไม่เกิน 10 ราย ทั้งนี้ การออกหุ้นกู้ดังกล่าวเพื่อเป็นแหล่งเงินทุนรองรับการขยายตัวทางธุรกิจและปริมาณงานที่เพิ่มขึ้น 
28 ม.ค. 2559

บริษัท ชัยวัฒนา แทนเนอรี่ กรุ๊ป จำกัด (มหาชน) หรือ CWT ระบุว่า จากมติที่ประชุมสามัญผู้ถือหุ้นประจำปี 2555 ของบริษัทเมื่อวันที่ 27 เม.ย.55 ที่อนุมัติการออกและเสนอขายหุ้นกู้วงเงินรวมทั้งสิ้น ไม่เกิน 1 พันล้านบาท และมติที่ประชุมคณะกรรมการบริษัท ครั้งที่ 1/2559 เมื่อวันที่ 13 ม.ค.59มีมติอนุมัติการออกและเสนอขายหุ้นกู้ไม่เกิน 150 ล้านบาทนั้น
วันนี้ (28 ม.ค.) บริษัทได้ออกและเสนอขายหุ้นกู้วงเงิน 150 ล้านบาท อายุ 3 เดือน อัตราดอกเบี้ยคงที่ 5% ต่อปี  เสนอขายนักลงทุนโดยเฉพาะเจาะจง (Private Placement) จำนวนไม่เกิน 10 ราย
โดยหุ้นกู้ดังกล่าวเป็นหุ้นกู้ชนิดระบุชื่อผู้ถือ ประเภทไม่ด้อยสิทธิ และไม่มีหลักประกัน ซึ่งจะครบกำหนดไถ่ถอนหุ้นกู้ในวันที่ 28 เม.ย.59 ทั้งนี้ การออกหุ้นกู้ดังกล่าวเพื่อเป็นแหล่งเงินทุนรองรับการขยายตัวทางธุรกิจและปริมาณงานที่เพิ่มขึ้น
 